|  |
| --- |
| **Analýza sociálnych vplyvov**  **Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť a vplyvy na zamestnanosť** |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** |

|  |
| --- |
| *Vedie návrh k zvýšeniu alebo zníženiu príjmov alebo výdavkov domácností?*  *Ktoré skupiny domácností/obyvateľstva sú takto ovplyvnené a akým spôsobom?*  *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?* |

|  |  |
| --- | --- |
| *Popíšte* ***pozitívny*** *vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Navrhovaná právna úprava prispieva k udržaniu pracovných miest počas krízy či sektorových výpadkov a dotknutým osobám zabezpečuje náhradu príjmu.  Dotknutými osobami sú:  Zamestnanci, ktorých zamestnávatelia spĺňajú podmienky nároku na poskytnutie podpory v čase skrátenej práce. Ide o zamestnávateľov, ktorí:  sú v čase skrátenej práce,  majú ku dňu podania žiadosti o poskytnutie podpory zaplatené poistné na sociálne poistenie a povinné príspevky na starobné dôchodkové sporenie za celé obdobie trvania povinnosti platiť poistné na sociálne poistenie a povinné príspevky na starobné dôchodkové sporenie, ktoré trvalo najmenej 24 kalendárnych mesiacov bezprostredne predchádzajúcich kalendárnemu mesiacu, za ktorý zamestnávateľ žiada o poskytnutie podpory,  neporušili zákaz nelegálneho zamestnávania v období dvoch rokov pred podaním žiadosti o poskytnutie podpory,  majú  uzatvorenú písomnú dohodu so zástupcami zamestnancov alebo so  zamestnancom, ak u zamestnávateľa nepôsobia zástupcovia zamestnancov, o tom, že zamestnávateľ požiada o poskytnutie podpory, alebo  súhlas rozhodcu podľa osobitného predpisu s podaním žiadosti o poskytnutie podpory a  požiadajú o poskytnutie podpory najneskôr do konca kalendárneho mesiaca nasledujúceho po kalendárnom mesiaci, za ktorý žiadajú o poskytnutie podpory.  Aktuálny právny stav  Aktuálny právny stav (Zákonník práce) zabezpečuje v prípade prekážky na strane zamestnávateľa:   * náhradu mzdy najmenej vo výške 60% priemerného zárobku v prípade vážnych prevádzkových dôvodov vymedzených v písomnej dohode so zástupcami zamestnancov * náhradu mzdy najmenej vo výške 80% priemerného zárobku v čase mimoriadnej situácie, núdzového stavu alebo výnimočného stavu * v iných prípadoch náhradu mzdy vo výške 100% priemerného zárobku   V prípade, že by zamestnávateľ pristúpil k prepusteniu zamestnancov, by časti týchto dotknutých zamestnancov vznikol nárok na dávku v nezamestnanosti vo výške 50% vymeriavacieho základu. Ostatní zamestnanci nemajú zabezpečenú žiadnu náhradu príjmu.  Navrhovaná právna úprava:  Navrhuje sa zavedenie podpory v čase skrátenej práce, ktorá zabezpečí zamestnancom náhradu mzdy v čase obmedzenia prevádzkovej činnosti zamestnávateľa (v prípade mimoriadnej situácie, výnimočného stavu, núdzového stavu alebo mimoriadnej okolnosti vyhlásenej vládou Slovenskej republiky). V takejto situácii má dotknutá osoba podľa navrhovanej právnej úpravy zabezpečenú náhradu príjmu vo výške 80 % hrubej mzdy. Navrhovaná náhrada mzdy v čase skrátenej prace je rovnaká ako súčasná garantovaná náhrada mzdy podľa Zákonníka práce v čase mimoriadnej situácie, núdzového stavu alebo výnimočného stavu, vyššia ako minimálna garantovaná náhrada mzdy v prípade vážnych prevádzkových dôvodov vymedzených v písomnej dohode so zástupcami zamestnancov, a tiež vyššia ako dávka v nezamestnanosti. |
| *Špecifikujte* ***pozitívne*** *ovplyvnené skupiny:* | Návrh má pozitívny vplyv na domácnosti dotknutých osôb, ktoré sú uvedené vyššie. |
| *Popíšte* ***negatívny*** *vplyv na hospodárenie domácností s uvedením, či ide o zníženie príjmov alebo zvýšenie výdavkov:* | Právna úprava navrhuje zrušenie niektorých výnimiek zo sociálneho a zdravotného poistenia, t.j. pre určitý okruh osôb vznikne povinnosť platenia poistného na jednotlivé poistenia. Ide o:   * zamestnancov v pracovnom pomere alebo štátnozamestnaneckom pomere (počas prvých 12 mesiacov), ktorí boli dlhodobo nezamestnanými občanmi (vznikne povinnosť NP, IP, SP, PvN) * zamestnancov v pracovnom pomere alebo štátnozamestnaneckom pomere (počas prvých 12 mesiacov), ktorí majú trvalý pobyt v najmenej rozvinutom okrese (vznikne povinnosť NP, IP, SP, PvN)   Vyššie odvodové zaťaženie bude mať negatívny vplyv na disponibilný príjem týchto domácností. |
| *Špecifikujte* ***negatívne*** *ovplyvnené skupiny:* | Domácnosti tých skupín, ktoré budú dotknuté zrušením výnimiek z povinnosti jednotlivých druhov sociálneho poistenia a z povinnosti platiť odvody na zdravotné poistenie:   * domácnosti zamestnancov v pracovnom pomere alebo štátnozamestnaneckom pomere (počas prvých 12 mesiacov), ktorí boli dlhodobo nezamestnanými občanmi * domácnosti zamestnancov v pracovnom pomere alebo štátnozamestnaneckom pomere (počas prvých 12 mesiacov), ktorí majú trvalý pobyt v najmenej rozvinutom okrese |
| *Špecifikujte ovplyvnené skupiny* ***v riziku chudoby alebo sociálneho vylúčenia*** *a popíšte vplyv:* | Zrušenie výnimiek zo sociálneho a zdravotného poistenia bude mať negatívny vplyv na disponibilný príjem skupín, v rámci ktorých môžu byť nadpriemerne zastúpené osoby v riziku chudoby alebo sociálneho vylúčenia.  Ide o zamestnancov v pracovnom pomere alebo štátnozamestnaneckom pomere (počas prvých 12 mesiacov), ktorí boli dlhodobo nezamestnanými občanmi alebo ktorí majú trvalý pobyt v najmenej rozvinutom okrese.  Zavedenie podpory v čase skrátenej práce však pomôže predchádzať chudobe alebo sociálnemu vylúčeniu v čase krízy vedúcej k ohrozeniu pracovných miest. |

|  |
| --- |
| *Kvantifikujte rast alebo pokles príjmov/výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným materiálom.*  *V prípade vyššieho počtu ovplyvnených skupín doplňte do tabuľky ďalšie riadky.*  *V prípade, ak neuvádzate kvantifikáciu, uveďte dôvod.* |

|  |  |
| --- | --- |
| ***Ovplyvnená skupina č. 1: návrhom dotknutí zamestnanci*** | |
| *Pozitívny vplyv - priemerný rast príjmov/ pokles výdavkov v skupine v eurách a/alebo v % / obdobie:* | **Aktuálny právny stav**  **Modelový príklad 1: Zamestnanec na prekážke zamestnávateľa s dohodnutou náhradou mzdy vo výške 60% priemernej hrubej mzdy**  V prípade absencie poistenia v čase skrátenej práce by v dôsledku vážnych prevádzkových dôvodov mohol zamestnávateľ poskytovať zamestnancovi s priemernou hrubou mzdou vo výške 1100 eur náhradu mzdy vo výške 660 eur brutto, t.j. 532,86 eur netto.  **Modelový príklad 2: Zamestnanec na prekážke zamestnávateľa v čase mimoriadnej situácie, núdzového stavu alebo výnimočného stavu s náhradou mzdy vo výške 80% priemernej hrubej mzdy**  V prípade absencie poistenia v čase skrátenej práce má v čase mimoriadnej situácie, núdzového stavu alebo výnimočného stavu zamestnanec s priemernou hrubou mzdou vo výške 1100 eur zaručenú náhradu mzdy vo výške 880 eur brutto, t.j. 687,18 eur netto.  **Modelový príklad 3: Prepustený zamestnanec s nárokom na dávku v nezamestnanosti:**  V prípade absencie poistenia v čase skrátenej práce by v dôsledku krízy alebo recesie prepustený zamestnanec s hrubou mzdou vo výške 1100 eur mal nárok na dávku v nezamestnanosti vo výške 542,50 eur mesačne.  **Modelový príklad 4: Prepustený zamestnanec bez nároku na dávku v nezamestnanosti:**  V prípade poistenia v čase skrátenej práce by nemal prepustený zamestnanec nárok na náhradu mzdy ani dávku v nezamestnanosti.  **Navrhovaná právna úprava**  **Modelový príklad 5: Zamestnanec v režime skrátenej práce (navrhovaná právna úprava):**  V prípade poistenia v čase skrátenej práce by došlo k udržaniu pracovného miesta zamestnanca, ktorý by mal (v prípade 100%-ného výpadku práce) nárok na náhradu príjmu vo výške 80% predchádzajúcej hrubej mzdy, t.j. pri zamestnancovi s hrubým príjmom vo výške 1100 eur by išlo po odpočítaní odvodov a daní z príjmu o 687,18 eur.  Jeho disponibilný príjem by bol:   * o 29,0 % vyšší v porovnaní s modelovým príkladom 1, * rovnaký v porovnaní s modelovým príkladom 2, * o 26,7 % vyšší v porovnaní s modelovým príkladom 3, * o 100 % vyšší v porovnaní s modelovým príkladom 4. |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:* | Nepredpokladá sa |
| *Veľkosť skupiny (počet obyvateľov):* | V nekrízovom období (v čase hospodárskeho rastu) bude režim skrátenej práce využívaný len v prípade sektorových kríz. Na základe údajov o využívaní nástroja Kurzarbeit v nekrízovom období (najmä v Nemecku) je možné odhadnúť, že na Slovensku bude podpora v čase skrátenej práce čerpaná na približne 6 500 zamestnancov ročne. V súlade s dostupnou literatúrou odhadujeme efektivitu podpory v čase skrátenej práce na 25%, (t.j. približne 1 620 zamestnancov by v prípade absencie podpory v čase skrátenej práce mohlo prísť o pracovné miesto).  V prípade hospodárskej alebo inej krízy bude počet osôb dotknutých režimom skrátenej práce závisieť od jej typu, rozmeru a trvania. V aktuálnej kríze spôsobenej pandémiou Covid-19 v mesiacoch marec až december 2020 bola podpora na udržanie pracovných miest čerpaná v priemere na 238 232 zamestnancov mesačne.. Podľa dostupnej literatúry v čase recesie rastie aj efektivita podpory v čase skrátenej práce. |
| ***Ovplyvnená skupina č. 2: Skupiny, ktoré budú dotknuté zrušením výnimiek z povinnosti jednotlivých druhov sociálneho poistenia a z povinnosti platiť zdravotné poistenie*** | |
| *Pozitívny vplyv - priemerný rast príjmov/pokles výdavkov v skupine v eurách a/alebo v % / obdobie:* | Rovnaký ako v ovplyvnenej skupine č. 1 |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:* | Vzniká dodatočná odvodová povinnosť, ktorá bude mať negatívny vplyv na disponibilný príjem domácností dotknutých skupín:   * zamestnanci v pracovnom pomere alebo štátnozamestnaneckom pomere (počas prvých 12 mesiacov), ktorí boli dlhodobo nezamestnanými občanmi alebo ktorí majú trvalý pobyt v najmenej rozvinutom okrese: pri priemernom vymeriavacom základe vo výške 623 eur dochádza k zníženiu disponibilného mesačného príjmu o 83,5 eur (t.j. 14,1 %) |
| *Veľkosť skupiny (počet obyvateľov):* | Na základe dostupných údajov od Sociálnej poisťovne predpokladáme cca 260 dotknutých osôb (v mesačnom priemere). |
| *Dôvod chýbajúcej kvantifikácie:* | - |
| *V prípade významných vplyvov na príjmy alebo výdavky vyššie špecifikovaných domácností v riziku chudoby, identifikujte a kvantifikujte vplyv na chudobu obyvateľstva (napr. mieru rizika chudoby, podiel rastu/poklesu výdavkov na celkových výdavkoch/príjme):* | Zrušenie výnimiek bude mať negatívny vplyv na disponibilný príjem skupín, v rámci ktorých môžu byť nadpriemerne zastúpené osoby v riziku chudoby alebo sociálneho vylúčenia.  Ide o zamestnancov v pracovnom pomere alebo štátnozamestnaneckom pomere (počas prvých 12 mesiacov), ktorí boli dlhodobo nezamestnanými občanmi alebo ktorí majú trvalý pobyt v najmenej rozvinutom okrese. |

|  |
| --- |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** |
| *Má návrh vplyv na prístup k zdrojom, právam, tovarom a službám?*  *Špecifikujete ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* |

|  |  |
| --- | --- |
| *Rozumie sa najmä na prístup k:*   * *sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),* * *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,* * *pomoci pri úhrade výdavkov súvisiacich so zdravotným postihnutím,* * *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,* * *zdravotnej starostlivosti vrátane cenovo dostupných pomôcok pre občanov so zdravotným postihnutím,* * *k formálnemu i neformálnemu vzdelávaniu a celo­životnému vzdelávaniu,* * *bývaniu a súvisiacim základným komunálnym službám,* * *doprave,* * *ďalším službám najmä službám všeobecného záujmu a tovarom,* * *spravodlivosti, právnej ochrane, právnym službám,* * *informáciám* * *k iným právam (napr. politickým).* | Návrh vytvára prístup k novému nástroju, ktorý chráni zamestnancov, ktorých zamestnávateľ spĺňa podmienky nároku, pred stratou pracovného miesta či výraznejším poklesom príjmu v prípade krízy. Prístup k novej dávke sociálneho poistenia posilní sociálnu ochranu domácností poistených zamestnancov.  Skupiny, ktoré budú dotknuté zrušením výnimiek z povinnosti jednotlivých druhov sociálneho poistenia, získajú plnohodnotné sociálne poistenie zamestnanca, a v prípade sociálnej udalosti budú kryté príslušnou dávkou sociálneho poistenia. |

|  |
| --- |
| *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?*  *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* |

|  |  |
| --- | --- |
| *Zraniteľné skupiny alebo skupiny v riziku chudoby alebo sociálneho vylúčenia sú napr.:*   * *domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),* * *nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,* * *deti (0 – 17),* * *mladí ľudia (18 – 25 rokov),* * *starší ľudia, napr. ľudia vo veku nad 65 rokov alebo dôchodcovia,* * *ľudia so zdravotným postihnutím,* * *marginalizované rómske komunity* * *domácnosti s 3 a viac deťmi,* * *jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),* * *príslušníci tretích krajín, azylanti, žiadatelia o azyl,* * *iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia* | Zrušenie výnimiek zo sociálneho a zdravotného poistenia bude mať negatívny a zároveň pozitívny vplyv na skupiny osôb, v rámci ktorých môžu byť nadpriemerne zastúpené osoby v riziku chudoby alebo sociálneho vylúčenia. Ide o uchádzačov o zamestnanie (prípadne zamestnancov v pracovnom pomere alebo štátnozamestnaneckom pomere počas prvých 12 mesiacov), ktorí boli dlhodobo nezamestnanými občanmi alebo ktorí majú trvalý pobyt v najmenej rozvinutom okrese.  Negatívny vplyv: Skupiny, ktoré budú dotknuté zrušením výnimiek z povinnosti jednotlivých druhov sociálneho poistenia a z povinnosti platby zdravotného poistenia, prídu o zvýhodnené postavenie na trhu práce, a návrh môže znížiť ich šance zamestnať sa.  Pozitívny vplyv: Skupiny, ktoré budú dotknuté zrušením výnimiek z povinnosti jednotlivých druhov sociálneho poistenia, získajú plnohodnotné sociálne poistenie zamestnanca, a v prípade sociálnej udalosti budú kryté príslušnou dávkou sociálneho poistenia |

|  |
| --- |
| **4.3 Identifikujte a popíšte vplyv na rovnosť príležitostí.**  **Identifikujte, popíšte a kvantifikujte vplyv na rodovú rovnosť.** |
| *Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia veku a sexuálnej orientácie? Mohol by viesť k nepriamej diskriminácii niektorých skupín obyvateľstva? Podporuje návrh rovnosť príležitostí?* |

|  |
| --- |
| Návrh je v súlade s princípom rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia a sexuálnej orientácie. |

|  |
| --- |
| *Môže mať návrh odlišný vplyv na ženy a mužov? Podporuje návrh rovnosť medzi ženami a mužmi alebo naopak bude viesť k zväčšovaniu rodových nerovností? Popíšte vplyvy.* |

|  |  |
| --- | --- |
| *Pri identifikovaní rodových vplyvov treba vziať do úvahy existujúce rozdiely medzi mužmi a ženami, ktoré sú relevantné k danej politike. Podpora rodovej rovnosti spočíva v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti, ktoré súvisia s rodovými rolami či pohlavím. Hlavné oblasti podpory rodovej rovnosti:*   * *podpora vyrovnávania ekonomickej nezávislosti,* * *zosúladenie pracovného, súkromného a rodinného života,* * *podpora rovnej participácie na rozhodovaní,* * *boj proti rodovo podmienenému násiliu a obchodovaniu s ľuďmi,* * *eliminácia rodových stereotypov.* | Nepredpokladá sa odlišný vplyv na ženy a mužov |

|  |
| --- |
| **4.4 Identifikujte, popíšte a kvantifikujte vplyvy na zamestnanosť a na trh práce.**  *V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* |

|  |  |
| --- | --- |
| *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* | |
| *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.* | Cieľom návrhu je predchádzať zániku pracovných miest. Zavedenie podpory v čase skrátenej práce však pozitívne ovplyvní konkurencieschopnosť slovenskej ekonomiky, čo prispeje aj k tvorbe nových pracovných miest. |
| *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu.* | |
| *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* | Nie. |
| *Ovplyvňuje návrh dopyt po práci?* *Ak áno, ako?* | |
| *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* | Zavedenie podpory v čase skrátenej práce pozitívne ovplyvní konkurencieschopnosť slovenskej ekonomiky, čo prispeje aj k tvorbe nových pracovných miest a k zvýšenému dopytu po práci. |
| *Má návrh dosah na fungovanie trhu práce?* *Ak áno, aký?* | |
| *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* | Zavedenie podpory v čase skrátenej práce bude mať pozitívny vplyv na zamestnanosť najmä v prípade recesie či krízovej situácie.  Podľa dostupnej literatúry však môže mať široko cielená podpora skrátenej práce negatívny vplyv na mobilitu a alokačnú efektivitu trhu práce (t.j. realokáciu zamestnancov smerom k efektívnejším pracovným miestam). Toto riziko je minimalizované vhodne cielenými podmienkami nároku na podporu. Poskytovanie podpory je napríklad podmienené dohodou so zástupcami zamestnancov, a ak u zamestnávateľa nepôsobia zástupcovia zamestnancov, dohodou so zamestnancom. Zároveň zákon vymedzuje vonkajšie faktory, v prípade ktorých je možné čerpanie podpory. Nárok na podporu nevzniká napríklad pri sezónnosti vykonávanej činnosti, reštrukturalizácii, plánovanej odstávke alebo rekonštrukcii. |
| *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* | |
| *Návrh môže ohrozovať napr. pracovníkov istých profesií favorizovaním špecifických aktivít či technológií.* | Nie |
| *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* | |
| *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.“* | Návrh má prispieť k udržaniu pracovných miest zamestnancov všetkých vekových skupín. |